තිලෝගුරු බුදු රජාණන් වහන්සේගේ ඉපදීම, බුදුවීම හා පිරිනිවන්පෑම සිහි කෙරෙන වෙසක් පුන් පොහෝ දිනය අදයි.ලෝකවාසී බෞද්ධ ජනතාව මෙන්ම ශ්‍රී ලාංකීය බෞද්ධ බැතිමත්හුද බුදුන්වහන්සේගේ තෙමඟුල සැමරීම සඳහා මහත් භක්තියෙන් යුතුව සූදානම්ව සිටිති.දාන, සීල, භාවනා ආදි ප්‍රතිපත්ති පූජාවලට මුල්තැන ලබා දෙමින් දිවයින පුරා සෑම නගරයකම ආගමික උත්සව පැවැත් වේ.ජාතික වෙසක් උත්සවය මහනුවර ඓතිහාසික දළදා වහන්සේ අබියසදී ජනාධිපති මහින්ද රාජපක්ෂ මහතාගේ ප්‍රධානත්වයෙන් පැවැත්වේ.යාපනය, වවුනියාව ඇතුළු උතුරු පළාතේ මෙන්ම මඩකලපුව ත්‍රිකුණාමලය ඇතුළු නැගෙනහිර පළාතේද වෙසක් උත්සවය සමරමින් වැඩසටහන් රාශියක් ක්‍රියාත්මක කර තිබේ.දිවයිනේ ප්‍රධාන නගර සියල්ලේම වෙසක් තොරණ ඉදිකර ඇති අතර මහා පරිමාණයේ වෙසක් කූඩු ප්‍රදර්ශනය කෙරේ.කොළඹ නගරය අවට ප්‍රධාන තොරණ පහළොවක් ඉදිකර ඇත.